CELEX: 32020D1490
Language: hu
Date: 2020-10-12 00:00:00
Title: A Tanács (EU) 2020/1490 határozata (2020. október 12.) az Európai Unió nevében az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodással létrehozott, a gazdasági partnerségi megállapodással foglalkozó bizottságban a vitarendezési eljárásoknak és a választott bírák magatartási kódexének elfogadásával kapcsolatban képviselendő álláspontról

16.10.2020   
               
               
                  HU
               
               
                  Az Európai Unió Hivatalos Lapja
               
               
                  L 343/12
               
            
         A TANÁCS (EU) 2020/1490 HATÁROZATA
         (2020. október 12.)
         az Európai Unió nevében az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodással létrehozott, a gazdasági partnerségi megállapodással foglalkozó bizottságban a vitarendezési eljárásoknak és a választott bírák magatartási kódexének elfogadásával kapcsolatban képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodást (a továbbiakban: a megállapodás) (1) a 2009/156/EK tanácsi határozat (2) alapján az Unió nevében aláírták. A megállapodást 2016. szeptember 3. óta ideiglenesen alkalmazzák.
                  
               
                     (2)
                  
                  
                     A megállapodás 59. cikkének (1) bekezdésével összhangban a gazdasági partnerségi megállapodással foglalkozó bizottság fogadja el a vitarendezési eljárásokat szabályozó eljárási szabályzatot.
                  
               
                     (3)
                  
                  
                     A gazdasági partnerségi megállapodással foglalkozó bizottságnak a következő éves ülésén el kellfogadnia a vitarendezési eljárásoknak és a választott bírák magatartási kódexének létrehozásáról szóló határozatot.
                  
               
                     (4)
                  
                  
                     Helyénvaló meghatározni a gazdasági partnerségi megállapodással foglalkozó bizottságban az Unió nevében a vitarendezési eljárásoknak és a választott bírák magatartási kódexének létrehozásáról szóló határozat elfogadását illetően képviselendő álláspontot, amennyiben e határozat kötelező érvényű lesz az Unióra nézve.
                  
               
                     (5)
                  
                  
                     Helyénvaló ezért, hogy az Unió állásponjta a gazdasági partnerségi megállapodással foglalkozó bizottságban e bizottság határozattervezetén alapuljon,
                  
               ELFOGADTA EZT A HATÁROZATOT:
         
            1. cikk
            Az Európai Unió nevében az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodással létrehozott, a gazdasági partnerségi megállapodással foglalkozó bizottságban képviselendő álláspont a gazdasági partnerségi megállapodással foglalkozó bizottságnak a vitarendezési eljárásoknak és a választott bírák magatartási kódexének elfogadásáról szóló határozattervezetén (3) alapul.
         
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2020. október 12-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 59., 2009.3.3., 3. o.
         
         
            (2)  A Tanács 2009/156/EK határozata (2008. november 21.) az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodás aláírásáról és ideiglenes alkalmazásáról (HL L 59., 2009.3.3., 1. o.).
         
            (3)  Lásd az ST 10612/20 sz. dokumentumot a következő címen: http://register.consilium.europa.eu